এইচ. সি. এ. সি. থিসেরা
অ্যাডমিরাল এইচ. সি. এ. কেকিল থিসেরা শ্রীলঙ্কা নৌবাহিনীর ১৪তম কমান্ডার ছিলেন। ১৯৬৬ সালে থিসেরা ক্যাডেট হিসেবে যোগ দেন। তিনি যুক্তরাজ্যের ব্রিটানিয়া রয়্যাল নেভাল কলেজ থেকে প্রশিক্ষণ লাভ করেন ও ১৯৬৯ সালে ভারপ্রাপ্ত সাব লেফটেন্যান্ট হিসেবে শ্রীলঙ্কা নৌবাহিনীর নির্বাহী শাখায় রিজার্ভ কর্মকর্তা হিসেবে কমিশন লাভ করেন। তিনি প্রথম শ্রীলঙ্কা নৌ কর্মকর্তা যিনি পাকিস্তান থেকে এনডিসি কোর্স সম্পন্ন করেছিলেন। ১৯৯৭ সালের ২৮ জানুয়ারি থিসেরা নৌ-কমান্ডারের দায়িত্ব গ্রহণ করেন এবং ভাইস অ্যাডমিরাল পদে উন্নীত হন; তাকে জঙ্গি গোষ্ঠী এলটিটিই আত্মঘাতী বোমা হামলার মাধ্যমে হত্যা করার চেষ্টা করে, যেমনটা অ্যাডমিরাল ক্ল্যান্সি ফার্নান্দোর ক্ষেত্রে হয়েছিলো তবে থিসেরা প্রাণে বেঁচে যান। ২০০০ সালের ২১ ডিসেম্বরে অবসরে যান থিসেরা এবং তার স্থলাভিষিক্ত হন ভাইস অ্যাডমিরাল দয়া সান্দাগিরি।